Document ID: 32014L0012

DIRECTIVA DELEGATĂ 2014/12/UE A COMISIEI
din 18 octombrie 2013
de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit de pe plăcile cu circuite imprimate ale detectorilor și ale unităților de colectare a datelor din tomografele cu emisie de pozitroni integrate în echipamentele de imagistică prin rezonanță magnetică
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
întrucât:
(1)
Directiva 2011/65/UE interzice utilizarea plumbului în echipamentele electrice și electronice introduse pe piață.
(2)
Tomografele cu emisie de pozitroni integrate în echipamentele de imagistică prin rezonanță magnetică sunt supuse unor vibrații puternice. Cercetările privind sensibilitatea la vibrații a aliajelor de lipit fără plumb au arătat că acestea sunt mai predispuse la apariția de defecte timpurii, în condiții de vibrații puternice, decât lipiturile efectuate cu aliaje de cositor/plumb. Condițiile specifice și limitările geometrice ale echipamentelor restricționează aplicarea măsurilor mecanice care ar putea elimina sau atenua în măsură suficientă efectele vibrațiilor intense.
(3)
Substituirea sau eliminarea plumbului este în prezent imposibilă din punct de vedere științific și tehnic. Este nevoie de o derogare temporară care să acorde producătorilor suficient timp pentru cercetări în vederea identificării de materiale și dispozitive adecvate, fără plumb.
(4)
Prin urmare, Directiva 2011/65/UE trebuie modificată în consecință,
ADOPTĂ PREZENTA DIRECTIVĂ:
Articolul 1
Anexa IV la Directiva 2011/65/UE se modifică în conformitate cu anexa la prezenta directivă.
Articolul 2
(1) Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până cel târziu în ultima zi a celei de a șasea luni de la data intrării în vigoare a acesteia. Statele membre comunică fără întârziere Comisiei textul acestor acte.
Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
(2) Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
Articolul 3
Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
Articolul 4
Prezenta directivă se adresează statelor membre.
Adoptată la Bruxelles, 18 octombrie 2013.

Labels: 7
3
0
1